# Επίσημη Εφημερίδα C 41A/3 Φε

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 41A |
| | |
| Έκδοση στην ελληνική γλώσσα | Ανακοινώσεις και Πληροφορίες | 66ό έτος3 Φεβρουαρίου 2023 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 41A

Έκδοση στην ελληνική γλώσσα

Ανακοινώσεις και Πληροφορίες

66ό έτος3 Φεβρουαρίου 2023

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2023/C 41 A/01 | Προκήρυξη κενής θέσης εκτελεστικού διευθυντή/εκτελεστικής διευθύντριας του Οργανισμού της Ευρωπαϊκής Ένωσης για την Ασφάλεια της Αεροπορίας (EASA) (Έκτακτος/-η υπάλληλος — Βαθμός AD 14) — COM/2023/20090 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2023/C 41 A/01

Προκήρυξη κενής θέσης εκτελεστικού διευθυντή/εκτελεστικής διευθύντριας του Οργανισμού της Ευρωπαϊκής Ένωσης για την Ασφάλεια της Αεροπορίας (EASA) (Έκτακτος/-η υπάλληλος — Βαθμός AD 14) — COM/2023/20090

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 3.2.2023 | EL | Επίσημη Εφημερίδα της Ευρωπαϊκής Ένωσης | CA 41/1 |
| --- | --- | --- | --- |

3.2.2023

EL

Επίσημη Εφημερίδα της Ευρωπαϊκής Ένωσης

CA 41/1

---

Προκήρυξη κενής θέσης εκτελεστικού διευθυντή/εκτελεστικής διευθύντριας του Οργανισμού της Ευρωπαϊκής Ένωσης για την Ασφάλεια της Αεροπορίας (EASA)

(Έκτακτος/-η υπάλληλος — Βαθμός AD 14)

COM/2023/20090

(2023/C 41 A/01)

Ποιοι είμαστε

Ο Οργανισμός της Ευρωπαϊκής Ένωσης για την Ασφάλεια της Αεροπορίας (EASA) ιδρύθηκε το 2002 με σκοπό την εξασφάλιση υψηλού και ομοιόμορφου επιπέδου ασφάλειας της πολιτικής αεροπορίας και περιβαλλοντικής προστασίας των αεροναυτικών προϊόντων, εξαρτημάτων και εξοπλισμού, καθώς και του προσωπικού και των φορέων, εντός του πεδίου εφαρμογής του κανονισμού (ΕΕ) 2018/1139 του Ευρωπαϊκού Κοινοβουλίου και του Συμβουλίου (1). Ο Οργανισμός αποτελεί θεσμικό ακρογωνιαίο λίθο του ενωσιακού συστήματος εποπτείας της πολιτικής αεροπορίας. Είναι επιφορτισμένος με σημαντικές αρμοδιότητες και συνεργάζεται στενά με την Ευρωπαϊκή Επιτροπή και τα κράτη μέλη. Ο Οργανισμός παρέχει επίσης στην Επιτροπή τεχνική εμπειρογνωσία σε τομείς που εμπίπτουν στην αρμοδιότητά του. Στους τομείς της αρμοδιότητάς του, ο Οργανισμός εκτελεί, για λογαριασμό των κρατών μελών, λειτουργίες και καθήκοντα που τους αναθέτουν οι ισχύουσες διεθνείς συμβάσεις, ιδίως η σύμβαση του Σικάγου.

Ο EASA εδρεύει στην Κολωνία (Γερμανία). Το 2022 ο Οργανισμός διέθετε συνολικό προϋπολογισμό 205 εκατ. EUR και περίπου 800 υπαλλήλους.

Για περισσότερες πληροφορίες μπορείτε να συμβουλευθείτε τον ακόλουθο ιστότοπο: http://www.easa.europa.eu

Τι προτείνουμε

Ο εκτελεστικός διευθυντής/Η εκτελεστική διευθύντρια είναι ο/η νόμιμος/-η εκπρόσωπος και το δημόσιο πρόσωπο του Οργανισμού και λογοδοτεί έναντι του διοικητικού συμβουλίου.

Ο εκτελεστικός διευθυντής/Η εκτελεστική διευθύντρια θα προΐσταται του Οργανισμού και θα ασκεί τη διαχείρισή του, καθώς επίσης θα έχει τη γενική ευθύνη για τη λειτουργία του, διασφαλίζοντας την επίτευξη των στόχων του Οργανισμού.

Οι ειδικές αρμοδιότητες του εκτελεστικού διευθυντή/της εκτελεστικής διευθύντριας θα περιλαμβάνουν τα εξής:

| — | Επίτευξη των στόχων του Οργανισμού, όπως αυτοί καθορίζονται από το διοικητικό του συμβούλιο. |
| --- | --- |

—

Επίτευξη των στόχων του Οργανισμού, όπως αυτοί καθορίζονται από το διοικητικό του συμβούλιο.

| — | Κατάρτιση και εκτέλεση των ετήσιων και πολυετών προγραμμάτων εργασίας, σε συνεργασία με την Ευρωπαϊκή Επιτροπή και λαμβανομένης δεόντως υπόψη της ανάγκης καθορισμού προτεραιοτήτων και διαχείρισης πόρων. |
| --- | --- |

—

Κατάρτιση και εκτέλεση των ετήσιων και πολυετών προγραμμάτων εργασίας, σε συνεργασία με την Ευρωπαϊκή Επιτροπή και λαμβανομένης δεόντως υπόψη της ανάγκης καθορισμού προτεραιοτήτων και διαχείρισης πόρων.

| — | Κατάρτιση και εκτέλεση του προϋπολογισμού του Οργανισμού σε συνεργασία με την Ευρωπαϊκή Επιτροπή. |
| --- | --- |

—

Κατάρτιση και εκτέλεση του προϋπολογισμού του Οργανισμού σε συνεργασία με την Ευρωπαϊκή Επιτροπή.

| — | Ανάπτυξη και διευκόλυνση στενών σχέσεων εργασίας και συνεργασίας με την Ευρωπαϊκή Επιτροπή, τα κράτη μέλη, τρίτες χώρες και ενδιαφερόμενα μέρη, κατά περίπτωση, με γνώμονα τα καθήκοντα του Οργανισμού. |
| --- | --- |

—

Ανάπτυξη και διευκόλυνση στενών σχέσεων εργασίας και συνεργασίας με την Ευρωπαϊκή Επιτροπή, τα κράτη μέλη, τρίτες χώρες και ενδιαφερόμενα μέρη, κατά περίπτωση, με γνώμονα τα καθήκοντα του Οργανισμού.

| — | Ανάπτυξη στενής εταιρικής σχέσης με τις αρμόδιες αρχές των κρατών μελών οι οποίες είναι αρμόδιες για την εφαρμογή της πολιτικής αερομεταφορών της ΕΕ. |
| --- | --- |

—

Ανάπτυξη στενής εταιρικής σχέσης με τις αρμόδιες αρχές των κρατών μελών οι οποίες είναι αρμόδιες για την εφαρμογή της πολιτικής αερομεταφορών της ΕΕ.

| — | Ανταπόκριση σε τυχόν αιτήματα συνδρομής που διατυπώνουν η Ευρωπαϊκή Επιτροπή ή τα κράτη μέλη, με γνώμονα τα καθήκοντα του Οργανισμού. |
| --- | --- |

—

Ανταπόκριση σε τυχόν αιτήματα συνδρομής που διατυπώνουν η Ευρωπαϊκή Επιτροπή ή τα κράτη μέλη, με γνώμονα τα καθήκοντα του Οργανισμού.

| — | Έγκριση και και θέση σε ισχύ, σε επίπεδο Οργανισμού, μέτρων σχετικών με τα καθήκοντα και τις αρμοδιότητες του Οργανισμού, σύμφωνα με τον κανονισμό (ΕΕ) 2018/1139 (π.χ. αξιοπλοΐα και περιβαλλοντική πιστοποίηση, επιθεωρήσεις τυποποίησης, πτητικές λειτουργίες, αδειοδότηση προσωπικού, αεροδρόμια, υπηρεσίες διαχείρισης εναέριας κυκλοφορίας/αεροναυτιλίας, ελεγκτές εναέριας κυκλοφορίας, μη επανδρωμένα αεροσκάφη, φορείς εκμετάλλευσης τρίτων χωρών, έρευνα και καινοτομία, προστασία του περιβάλλοντος, διεθνής συνεργασία, διαχείριση αεροπορικών κρίσεων, αλληλεξαρτήσεις μεταξύ ασφάλειας της πολιτικής αεροπορίας και της προστασίας της από έκνομες ενέργειες, καθώς και μεταξύ ασφάλειας της πολιτικής αεροπορίας και κοινωνικοοικονομικών παραγόντων). |
| --- | --- |

—

Έγκριση και και θέση σε ισχύ, σε επίπεδο Οργανισμού, μέτρων σχετικών με τα καθήκοντα και τις αρμοδιότητες του Οργανισμού, σύμφωνα με τον κανονισμό (ΕΕ) 2018/1139 (π.χ. αξιοπλοΐα και περιβαλλοντική πιστοποίηση, επιθεωρήσεις τυποποίησης, πτητικές λειτουργίες, αδειοδότηση προσωπικού, αεροδρόμια, υπηρεσίες διαχείρισης εναέριας κυκλοφορίας/αεροναυτιλίας, ελεγκτές εναέριας κυκλοφορίας, μη επανδρωμένα αεροσκάφη, φορείς εκμετάλλευσης τρίτων χωρών, έρευνα και καινοτομία, προστασία του περιβάλλοντος, διεθνής συνεργασία, διαχείριση αεροπορικών κρίσεων, αλληλεξαρτήσεις μεταξύ ασφάλειας της πολιτικής αεροπορίας και της προστασίας της από έκνομες ενέργειες, καθώς και μεταξύ ασφάλειας της πολιτικής αεροπορίας και κοινωνικοοικονομικών παραγόντων).

| — | Εκπόνηση της ετήσιας έκθεσης δραστηριοτήτων του Οργανισμού. |
| --- | --- |

—

Εκπόνηση της ετήσιας έκθεσης δραστηριοτήτων του Οργανισμού.

| — | Τρέχουσα διοίκηση του Οργανισμού. Πρόσληψη και αξιολόγηση του προσωπικού του Οργανισμού, σε συμμόρφωση με τον κανονισμό υπηρεσιακής κατάστασης του προσωπικού της ΕΕ, και συγχρόνως καλλιέργεια καλού ομαδικού πνεύματος και θετικού εργασιακού περιβάλλοντος. |
| --- | --- |

—

Τρέχουσα διοίκηση του Οργανισμού. Πρόσληψη και αξιολόγηση του προσωπικού του Οργανισμού, σε συμμόρφωση με τον κανονισμό υπηρεσιακής κατάστασης του προσωπικού της ΕΕ, και συγχρόνως καλλιέργεια καλού ομαδικού πνεύματος και θετικού εργασιακού περιβάλλοντος.

| — | Άμεση και έμμεση επικοινωνία με το κοινό για όλα τα θέματα που εμπίπτουν στις αρμοδιότητες του Οργανισμού. |
| --- | --- |

—

Άμεση και έμμεση επικοινωνία με το κοινό για όλα τα θέματα που εμπίπτουν στις αρμοδιότητες του Οργανισμού.

Λεπτομερέστερη περιγραφή των προβλεπόμενων καθηκόντων περιλαμβάνεται στο άρθρο 104 του κανονισμού (ΕΕ) 2018/1139 του Συμβουλίου.

Τι αναζητούμε (κριτήρια επιλογής)

Οι υποψήφιοι/-ες θα πρέπει να διαθέτουν:

Διοικητικές ικανότητες

| — | Ικανότητα να διευθύνουν και να κινητοποιούν μεγάλες ομάδες. |
| --- | --- |

—

Ικανότητα να διευθύνουν και να κινητοποιούν μεγάλες ομάδες.

| — | Ικανότητα να διαχειρίζονται και να διατηρούν στενές σχέσεις με τα θεσμικά όργανα της ΕΕ και με τις αρμόδιες αρχές των κρατών μελών. |
| --- | --- |

—

Ικανότητα να διαχειρίζονται και να διατηρούν στενές σχέσεις με τα θεσμικά όργανα της ΕΕ και με τις αρμόδιες αρχές των κρατών μελών.

| — | Πείρα στη διαχείριση δημοσιονομικών, χρηματοοικονομικών και ανθρώπινων πόρων σε εθνικό, ευρωπαϊκό ή διεθνές πλαίσιο. |
| --- | --- |

—

Πείρα στη διαχείριση δημοσιονομικών, χρηματοοικονομικών και ανθρώπινων πόρων σε εθνικό, ευρωπαϊκό ή διεθνές πλαίσιο.

| — | Η πείρα διοίκησης σε πολυπολιτισμικό και πολυγλωσσικό περιβάλλον αποτελεί πλεονέκτημα. |
| --- | --- |

—

Η πείρα διοίκησης σε πολυπολιτισμικό και πολυγλωσσικό περιβάλλον αποτελεί πλεονέκτημα.

Ειδικές δεξιότητες και πείρα

| — | Καλή γνώση της πολιτικής και της νομοθεσίας για τις ευρωπαϊκές και διεθνείς αεροπορικές μεταφορές. |
| --- | --- |

—

Καλή γνώση της πολιτικής και της νομοθεσίας για τις ευρωπαϊκές και διεθνείς αεροπορικές μεταφορές.

| — | Πολύ καλή κατανόηση των θεσμικών οργάνων της Ευρωπαϊκής Ένωσης και του τρόπου λειτουργίας και αλληλεπίδρασής τους. |
| --- | --- |

—

Πολύ καλή κατανόηση των θεσμικών οργάνων της Ευρωπαϊκής Ένωσης και του τρόπου λειτουργίας και αλληλεπίδρασής τους.

| — | Η πείρα στον τομέα της ασφάλειας της αεροπορίας και οι τεχνικές σπουδές αποτελούν πλεονέκτημα. |
| --- | --- |

—

Η πείρα στον τομέα της ασφάλειας της αεροπορίας και οι τεχνικές σπουδές αποτελούν πλεονέκτημα.

| — | Η πείρα που έχει αποκτηθεί σε εθνική, ευρωπαϊκή ή διεθνή δημόσια διοίκηση αποτελεί επίσης πλεονέκτημα. |
| --- | --- |

—

Η πείρα που έχει αποκτηθεί σε εθνική, ευρωπαϊκή ή διεθνή δημόσια διοίκηση αποτελεί επίσης πλεονέκτημα.

Προσωπικά προσόντα

| — | Ικανότητα να επικοινωνεί αποτελεσματικά, με διαφανή και ανοικτό τρόπο, με εσωτερικά και εξωτερικά ενδιαφερόμενα μέρη, συμπεριλαμβανομένου του Τύπου, του κοινού, των ευρωπαϊκών, διεθνών, εθνικών και τοπικών αρχών, των διεθνών οργανισμών, καθώς και ικανότητα να εκπροσωπεί τον Οργανισμό σε εξωτερικά φόρουμ. |
| --- | --- |

—

Ικανότητα να επικοινωνεί αποτελεσματικά, με διαφανή και ανοικτό τρόπο, με εσωτερικά και εξωτερικά ενδιαφερόμενα μέρη, συμπεριλαμβανομένου του Τύπου, του κοινού, των ευρωπαϊκών, διεθνών, εθνικών και τοπικών αρχών, των διεθνών οργανισμών, καθώς και ικανότητα να εκπροσωπεί τον Οργανισμό σε εξωτερικά φόρουμ.

| — | Σημαντική διαπραγματευτική πείρα σε διεθνές περιβάλλον. |
| --- | --- |

—

Σημαντική διαπραγματευτική πείρα σε διεθνές περιβάλλον.

| — | Άριστες διαπροσωπικές δεξιότητες και ικανότητα διατήρησης των ενδεδειγμένων σχέσεων με τα θεσμικά όργανα της ΕΕ και τις αρμόδιες αρχές των κρατών μελών, ώστε να εξασφαλίζεται η ορθή λειτουργία του Οργανισμού. |
| --- | --- |

—

Άριστες διαπροσωπικές δεξιότητες και ικανότητα διατήρησης των ενδεδειγμένων σχέσεων με τα θεσμικά όργανα της ΕΕ και τις αρμόδιες αρχές των κρατών μελών, ώστε να εξασφαλίζεται η ορθή λειτουργία του Οργανισμού.

Απαραίτητα προσόντα των υποψήφιων (προϋποθέσεις επιλεξιμότητας)

Οι υποψήφιοι/-ες θα συμπεριληφθούν στη φάση επιλογής με βάση τα ακόλουθα τυπικά κριτήρια, τα οποία πρέπει να πληρούνται κατά τη λήξη της προθεσμίας υποβολής των αιτήσεων:

| — | Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου οι υποψήφιοι/-ες πρέπει να διαθέτουν:






  — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής, |
| --- | --- | --- |

—

Πτυχίο ή δίπλωμα πανεπιστημίου οι υποψήφιοι/-ες πρέπει να διαθέτουν:

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής,

| — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου (2) σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί στον τομέα των δραστηριοτήτων του Οργανισμού. |
| --- | --- |

—

Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου (2) σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί στον τομέα των δραστηριοτήτων του Οργανισμού.

| — | Διοικητική πείρα: τουλάχιστον 5 από τα έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (3) σε τομέα συναφή με την προκηρυσσόμενη θέση. |
| --- | --- |

—

Διοικητική πείρα: τουλάχιστον 5 από τα έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (3) σε τομέα συναφή με την προκηρυσσόμενη θέση.

| — | Γλώσσες: οι υποψήφιοι/-ες πρέπει να διαθέτουν άριστη γνώση μίας από τις επίσημες γλώσσες της Ευρωπαϊκής Ένωσης και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτό, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα. |
| --- | --- |

—

Γλώσσες: οι υποψήφιοι/-ες πρέπει να διαθέτουν άριστη γνώση μίας από τις επίσημες γλώσσες της Ευρωπαϊκής Ένωσης και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτό, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα.

| — | Όριο ηλικίας: οι υποψήφιοι/-ες πρέπει να είναι σε θέση να ολοκληρώσουν, κατά τη λήξη της προθεσμίας υποβολής των αιτήσεων, πλήρη πενταετή θητεία, προτού φθάσουν στην ηλικία συνταξιοδότησης. Για τους/τις έκτακτους/-ες υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο/η υπάλληλος συμπληρώνει το 66ο έτος της ηλικίας του/της (βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης). |
| --- | --- |

—

Όριο ηλικίας: οι υποψήφιοι/-ες πρέπει να είναι σε θέση να ολοκληρώσουν, κατά τη λήξη της προθεσμίας υποβολής των αιτήσεων, πλήρη πενταετή θητεία, προτού φθάσουν στην ηλικία συνταξιοδότησης. Για τους/τις έκτακτους/-ες υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο/η υπάλληλος συμπληρώνει το 66ο έτος της ηλικίας του/της (βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης).

Επιλογή και διορισμός

Ο εκτελεστικός διευθυντής/Η εκτελεστική διευθύντρια θα επιλεγεί και θα διοριστεί από το διοικητικό συμβούλιο του EASA από τον κατάλογο των επικρατέστερων υποψήφιων που θα προεπιλεγούν από την Ευρωπαϊκή Επιτροπή.

Για την κατάρτιση του καταλόγου των επικρατέστερων υποψήφιων, η Ευρωπαϊκή Επιτροπή διοργανώνει επιλογή σύμφωνα με τις οικείες διαδικασίες επιλογής και πρόσληψης [βλέπε Document on Senior Officials Policy (έγγραφο σχετικά με την πολιτική όσον αφορά τους ανώτερους υπαλλήλους) (4)].

Στο πλαίσιο αυτής της διαδικασίας επιλογής, η Ευρωπαϊκή Επιτροπή συγκροτεί επιτροπή προεπιλογής. Η εν λόγω επιτροπή εξετάζει όλες τις αιτήσεις, προβαίνει σε μια πρώτη εξακρίβωση της επιλεξιμότητας και προσδιορίζει τους/τις υποψήφιους/-ες που υπερέχουν σε προσόντα με γνώμονα τα προαναφερθέντα κριτήρια επιλογής, και οι οποίοι/-ες είναι δυνατόν να κληθούν σε συνέντευξη με την επιτροπή προεπιλογής.

Μετά τις συνεντεύξεις αυτές, η επιτροπή προεπιλογής συντάσσει τα συμπεράσματά της και προτείνει κατάλογο υποψήφιων για περαιτέρω συνεντεύξεις με τη Συμβουλευτική Επιτροπή Διορισμών (στο εξής: ΣΕΔ) της Ευρωπαϊκής Επιτροπής. Η ΣΕΔ λαμβάνει υπόψη τα συμπεράσματα της επιτροπής προεπιλογής και αποφασίζει ποιοι/-ες υποψήφιοι/-ες θα κληθούν σε συνέντευξη.

Οι υποψήφιοι/-ες που καλούνται σε συνέντευξη με τη ΣΕΔ συμμετέχουν σε ολοήμερη αξιολόγηση διοικητικών ικανοτήτων σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Η ΣΕΔ, λαμβάνοντας υπόψη τα αποτελέσματα της συνέντευξης και την έκθεση του κέντρου αξιολόγησης, καταρτίζει κατάλογο των επικρατέστερων υποψήφιων τους/τις οποίους/-ες θεωρεί κατάλληλους/-ες για την άσκηση των καθηκόντων του εκτελεστικού διευθυντή/της εκτελεστικής διευθύντριας του EASA.

Οι υποψήφιοι/-ες που θα προεπιλεγούν από τη ΣΕΔ θα κληθούν κατόπιν σε συνέντευξη με το/τα μέλος/-η της Επιτροπής που είναι αρμόδιο/-α για θέματα της γενικής διεύθυνσης που έχει την ευθύνη των σχέσεων με τον Οργανισμό (5).

Μετά το τέλος των συνεντεύξεων, η Ευρωπαϊκή Επιτροπή εγκρίνει τον κατάλογο των επικρατέστερων υποψήφιων, ο οποίος υποβάλλεται στο διοικητικό συμβούλιο του EASA. Το διοικητικό συμβούλιο μπορεί να αποφασίσει να καλέσει τους/τις υποψήφιους/-ες σε συνέντευξη, προτού επιλέξει το πρόσωπο που θα διοριστεί από τον κατάλογο των υποψήφιων που έχει προεπιλέξει η Επιτροπή. Η συμπερίληψη στον εν λόγω κατάλογο προεπιλογής δεν εξασφαλίζει τον διορισμό.

Οι υποψήφιοι/-ες ενδέχεται να κληθούν και σε άλλες συνεντεύξεις και/ή δοκιμασίες, πέραν εκείνων που αναφέρονται ανωτέρω. Επίσης, ενδέχεται να κληθούν να προβούν σε δήλωση ενώπιον της/των αρμόδιας/-ων επιτροπής/-ών του Ευρωπαϊκού Κοινοβουλίου.

Πολυμορφία και συμπερίληψη

Ο Οργανισμός αναγνωρίζει ότι η υγιής ισορροπία μεταξύ επαγγελματικής και προσωπικής ζωής αποτελεί σημαντικό κίνητρο για πολλούς ανθρώπους και ότι η ευέλικτη εργασία αναμένεται όλο και περισσότερο να αποτελεί μέρος ενός σύγχρονου εργασιακού περιβάλλοντος. Ως υπάλληλος του EASA, θα κάνετε τη διαφορά στη ζωή περίπου 500 εκατομμυρίων άλλων Ευρωπαίων: αυτός είναι ο κοινός μας σκοπός και θα μπορούσε να είναι και ο δικός σας. Από την έδρα μας, στην Κολωνία (Γερμανία), θα συνεργαστείτε με κορυφαίους εμπειρογνώμονες σε ένα πολυπολιτισμικό εργασιακό περιβάλλον. Η πολυμορφία και η συμπερίληψη είναι στο DNA μας, η δε καινοτομία βρίσκεται στο επίκεντρο της δραστηριότητάς μας. Οι υπάλληλοί μας είναι το πολυτιμότερο στοιχείο μας. Ως εκ τούτου, προσφέρουμε ευρύ φάσμα παροχών, συμπεριλαμβανομένων συμφωνιών με σχολεία και παιδικούς σταθμούς που βρίσκονται στην περιοχή της Κολωνίας. Περισσότερες λεπτομέρειες διατίθενται στον δικτυακό τόπο του EASA (https://www.easa.europa.eu/the-agency/careers/working-us). Ως εργοδότης, ο Οργανισμός δεσμεύεται να διασφαλίζει την ισότητα των φύλων και να αποτρέπει τις διακρίσεις για οποιονδήποτε λόγο. Ενθαρρύνει ενεργά την υποβολή αιτήσεων από όλους/-ες τους/τις υποψήφιους/-ες που διαθέτουν τα αναγκαία προσόντα και προέρχονται από διαφορετικά περιβάλλοντα, από όλο το φάσμα των ικανοτήτων και από την ευρύτερη δυνατή γεωγραφική βάση μεταξύ των κρατών μελών της ΕΕ. Για την προώθηση της ισότητας των φύλων, ο Οργανισμός ενθαρρύνει αιτήσεις που θα μπορούσαν να συμβάλουν στην αύξηση της πολυμορφίας, της ισότητας των φύλων και της συνολικής γεωγραφικής ισορροπίας, ιδίως από γυναίκες. Κατά τη διάρκεια της διαδικασίας πρόσληψης είναι δυνατή η παροχή βοήθειας σε άτομα με αναπηρίες.

Όροι εργασίας

Οι αποδοχές και οι όροι εργασίας είναι αυτά που προβλέπονται στο καθεστώς που εφαρμόζεται επί του λοιπού προσωπικού της Ευρωπαϊκής Ένωσης.

Ο/Η υποψήφιος/-α που θα επιλεγεί θα προσληφθεί από τον Οργανισμό ως έκτακτος/-η υπάλληλος στον βαθμό AD 14 (6). Θα καταταχθεί, ανάλογα με τον χρόνο της επαγγελματικής του/της πείρας, στο κλιμάκιο 1 ή στο κλιμάκιο 2 του βαθμού αυτού.

Θα διοριστεί για αρχική θητεία πέντε ετών, με δυνατότητα ανανέωσης για έως πέντε κατ’ ανώτατο όριο έτη, σύμφωνα με τον κανονισμό για τη σύσταση του οργανισμού, όπως αυτός θα ισχύει κατά τη στιγμή του διορισμού.

Οι υποψήφιοι/-ες θα πρέπει να γνωρίζουν ότι το καθεστώς που εφαρμόζεται επί του λοιπού προσωπικού της Ευρωπαϊκής Ένωσης απαιτεί από όλα τα νεοπροσληφθέντα μέλη του προσωπικού να ολοκληρώσουν επιτυχώς περίοδο δοκιμασίας διάρκειας εννέα μηνών.

Ο τόπος υπηρεσίας είναι η Κολωνία (Γερμανία).

Η θέση θα είναι διαθέσιμη από την 1η Σεπτεμβρίου 2023.

Σημαντικές πληροφορίες για τους υποψήφιους/τις υποψήφιες

Υπενθυμίζεται στους/στις υποψήφιους/-ες ότι οι εργασίες των επιτροπών επιλογής είναι εμπιστευτικές. Απαγορεύεται στους/στις υποψήφιους/-ες και σε κάθε τρίτο που ενεργεί για λογαριασμό υποψήφιου/-ας να έλθουν σε άμεση ή έμμεση επαφή με μέλος των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Ευρωπαϊκή Επιτροπή εξασφαλίζει ότι η επεξεργασία των δεδομένων προσωπικού χαρακτήρα των υποψήφιων γίνεται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (7). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

Ανεξαρτησία και δήλωση συμφερόντων

Πριν από την ανάληψη των καθηκόντων του/της, ο εκτελεστικός διευθυντής/η εκτελεστική διευθύντρια θα κληθεί να υποβάλει δήλωση δέσμευσης ότι θα ενεργεί με αμεροληψία προς το δημόσιο συμφέρον, καθώς και δήλωση σχετικά με οποιαδήποτε συμφέροντά του/της τα οποία ενδέχεται να θεωρηθεί ότι θίγουν την ανεξαρτησία του/της.

Διαδικασία υποβολής αίτησης

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις προϋποθέσεις επιλεξιμότητας (βλέπε σημείο «Απαραίτητα προσόντα των υποψήφιων»), ιδίως όσον αφορά τα είδη των διπλωμάτων/πτυχίων, την επαγγελματική πείρα υψηλού επιπέδου, καθώς και τις απαιτούμενες γλωσσικές ικανότητες. Εάν δεν πληροίτε οποιαδήποτε από τις εν λόγω προϋποθέσεις επιλεξιμότητας, αποκλείεστε αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε ισχύουσα διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, ενημερώστε την Ευρωπαϊκή Επιτροπή για τυχόν αλλαγή της διεύθυνσής σας ηλεκτρονικού ταχυδρομείου.

Για τη συμπλήρωση της αίτησης υποψηφιότητάς σας, πρέπει να αναφορτώσετε βιογραφικό σημείωμα σε μορφότυπο PDF, κατά προτίμηση βάσει του μορφότυπου για τα βιογραφικά σημειώματα Europass CV (8), και να συντάξετε ηλεκτρονικά επιστολή εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Είναι προς το συμφέρον σας να διασφαλίσετε ότι τα στοιχεία της αίτησής σας είναι ακριβή, πλήρη και αληθή.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα που θα επιβεβαιώνει ότι η αίτησή σας καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Σας επισημαίνουμε ότι δεν μπορείτε να παρακολουθείτε την πρόοδο της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή σχετικά με την πορεία της αίτησής σας.

Αιτήσεις που αποστέλλονται μέσω ηλεκτρονικού ταχυδρομείου δεν θα γίνονται δεκτές. Αν χρειάζεστε περισσότερες πληροφορίες και/ή αν αντιμετωπίζετε τεχνικά προβλήματα, μπορείτε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Η έγκαιρη ηλεκτρονική εγγραφή αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Οι εκπρόθεσμες αιτήσεις εγγραφής δεν θα γίνονται δεκτές.

Προθεσμία υποβολής αιτήσεων

Η προθεσμία για την εγγραφή λήγει στις 3 Μαρτίου 2023, 12.00 το μεσημέρι ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα εγγραφής.

---

(1)  Κανονισμός (ΕΕ) 2018/1139 του Ευρωπαϊκού Κοινοβουλίου και του Συμβουλίου, της 4ης Ιουλίου 2018, για τη θέσπιση κοινών κανόνων στον τομέα της πολιτικής αεροπορίας και την ίδρυση Οργανισμού της Ευρωπαϊκής Ένωσης για την Ασφάλεια της Αεροπορίας, και για την τροποποίηση των κανονισμών (ΕΚ) αριθ. 2111/2005, (ΕΚ) αριθ. 1008/2008, (ΕΕ) αριθ. 996/2010, (ΕΕ) αριθ. 376/2014 και των οδηγιών 2014/30/ΕΕ και 2014/53/ΕΕ του Ευρωπαϊκού Κοινοβουλίου και του Συμβουλίου, καθώς και για την κατάργηση των κανονισμών (ΕΚ) αριθ. 552/2004 και (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου και του κανονισμού (ΕΟΚ) αριθ. 3922/91 του Συμβουλίου (ΕΕ L 212 της 22.8.2018, σ. 1).

(2)  Η επαγγελματική πείρα λαμβάνεται υπόψη μόνον αν αντιστοιχεί σε πραγματική εργασιακή σχέση, η οποία ορίζεται ως πραγματική, γνήσια εργασία που παρέχεται επ’ αμοιβή και με την ιδιότητα μισθωτού/-ής (ανεξαρτήτως είδους σύμβασης) ή παρόχου υπηρεσιών. Επαγγελματικές δραστηριότητες που ασκήθηκαν υπό καθεστώς μερικής απασχόλησης συνυπολογίζονται αναλογικά, βάσει του ποσοστού του πλήρους ωραρίου απασχόλησης στο οποίο αντιστοιχούν, όπως προκύπτει από σχετικό πιστοποιητικό. Άδεια μητρότητας/γονική άδεια/άδεια υιοθεσίας συνυπολογίζεται αν εντάσσεται στο πλαίσιο σύμβασης εργασίας. Οι διδακτορικές σπουδές εξομοιώνονται με επαγγελματική πείρα, ακόμη και όταν δεν είναι αμειβόμενες, αλλά κατ’ ανώτατο όριο για διάστημα τριών ετών και υπό την προϋπόθεση ότι έχουν ολοκληρωθεί επιτυχώς. Κάθε δεδομένο χρονικό διάστημα είναι δυνατόν να συνυπολογιστεί μόνο μία φορά.

(3)  Στο βιογραφικό τους σημείωμα, οι υποψήφιοι/-ες πρέπει να αναφέρουν με σαφήνεια, για όλα τα έτη κατά τη διάρκεια των οποίων απέκτησαν διοικητική πείρα, τα ακόλουθα: 1) τον τίτλο των διευθυντικών θέσεων τις οποίες κατείχαν και τα καθήκοντα που ασκούσαν· 2) τον αριθμό των υπαλλήλων τους οποίους διοικούσαν από τις θέσεις αυτές· 3) το ύψος του προϋπολογισμού που διαχειρίζονταν· 4) τον αριθμό των ανώτερων και κατώτερων βαθμίδων ιεραρχίας· και 5) τον αριθμό των ομοβάθμων τους.

(4)  https://commission.europa.eu/jobs-european-commission/job-opportunities/managers-european-commission_en (μόνο στα αγγλικά)

(5)  Εκτός αν το οικείο μέλος της Επιτροπής έχει μεταβιβάσει το καθήκον αυτό, σύμφωνα με τις αποφάσεις της Επιτροπής της 5ης Δεκεμβρίου 2007 [PV (2007) 1811] και της 30ής Σεπτεμβρίου 2020 [(PV (2020) 2351].

(6)  Από την 1η Ιανουαρίου 2022 ο διορθωτικός συντελεστής που εφαρμόζεται στους μισθούς και τις συντάξεις των υπαλλήλων και του λοιπού προσωπικού της Ευρωπαϊκής Ένωσης για τη Γερμανία ανέρχεται σε 100,1 %. Ο συντελεστής αυτός υπόκειται σε ετήσια αναθεώρηση.

(7)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

(8)  Μπορείτε να βρείτε πληροφορίες για το πώς θα δημιουργήσετε το βιογραφικό σας σημείωμα Europass CV ηλεκτρονικά στη διεύθυνση: https://europa.eu/europass/en/create-europass-cv

---